PRODA

Ballett
2024-09-25 09:00 - 10:30, 2024-09-30 09:00 - 10:30, 2024-10-04 09:00 - 10:30, 2024-10-09 09:00 - 10:00 (Europe/Oslo) | PRODA Oslo, Marstrandgata 8, Oslo, Norge
med Eugenie Skilnand
Klassebeskrivelse:
I klassene mine ønsker jeg å formidle teknikk, dynamikk og musikalitet, sammen med energi, glede og tilstedeværelse. Jeg har fokus på hvordan vi bruker og har kontakt med gulvet, frihet i bevegelse og det individuelle utrykket innenfor den klassiske rammen.

Foto: Maiken Mathisen

Talawa teknikk
2024-09-25 10:30 - 12:00, 2024-10-08 10:30 - 12:00, 2024-10-10 10:30 - 12:00 | PRODA Oslo, Marstrandgata 8, Oslo, Norge
med Shirley Langhelle
• I klassene vil Shirley gå igjennom grunntekniske elementer av Talawa Teknikken og gi deltakerne øvelser og tekniske praksiser som vil hjelpe med grounding, polysentrisitet, groove, og den kjente afrikanske “beinløse” kvaliteten.
Gjennom Talawa Teknikken vil Shirley hjelpe deg med å utvikle din egen kroppslige bevissthet og mestring av polysentrisk bevegelse. Du vil lære å artikulere hofter, rygg og skuldre på en unik og kraftfull måte, samtidig som du oppdager hvordan du kan sentrere deg og kroppsliggjøre de nedre senter-initierte bevegelsene som er typiske for Afrika og Karibia.

Shirley vil veilede deg gjennom en reise med å bryte ned mentale og kulturelle barrierer, slik at du kan frigjøre ditt eget bevegelsespotensial og utforske din egen identitet som dansekunstner.
• Talawa Teknikken ble utviklet av Thomas Talawa Prestø og baserer seg på en dekonstruksjon av over 200 afrikanske og karibiske danser. Gjennom å analysere dansen og bevegelseskvalitetene som var i bruk ble et system basert på 32 håndposisjoner, 7 isolasjonsnivå i rygg, 15 beinposisjoner og hele 26 bevegelseskvaliaeter skapt.
Teknikken har fokus på polycentrisk bevegelse og gir danseren en sjangeruavhengig tilgang til isolasjoner, artikulasjon av rygg og hofter, samt en teknisk forståelse for grounding og polysentrisitet som en kan benytte seg av uavhengig av sjanger. Det utvikler og utvider bevegelsesrommet og åpner opp for bevegelsesmønstre fra verdens lengstlevende dansetradisjon. Den afrikanske.
Shirley Langhelle er nylig sertifisert til nivå 12 i teknikken og var i våres med på å undervise over 50 dansere fra Belgia, England og amerikanere tilknyttet Howard University som ble pre-kvalifisert til sertifisering til høsten 2023.

Workshop LOOP med Chriz Nypan og Nikolai Nypan (Niwin)
2024-09-26 10:00 - 12:00, 2024-09-27 10:00 - 12:00 | PRODA Oslo, Marstrandgata 8, Oslo, Norge
LOOP Workshop Beskrivelse:
«Loop» er en kroppslig opplevelse av rytme og lyd.
Kroppen fungerer som en aktiverende kraft som resonnerer med vibrasjoner og frekvenser. I Loop leder kroppen an og skaper rytme, lyd og musikk på sine egne premisser. Bevegelse blir musikk og kroppens musikalske ekko bygger lydlandskapet som skapes «Live» under workshopen.
Fra akustisk lyd og musikalitet fra kropp og rom, som bearbeides gjennom looping, filtrering og manipulering via musikk teknologi.
Kroppene dirrer i takt, smelter, vokser, velter, lytter, stiger, slipper…
Sammen utgjør vi en lyttende masse som responderer på musikken og gjennom vår fysiske opplevelse er medskaper inn i opplevelsen/forestillingen/praksisen/workshopen.
Vi vil dele metoder og praksiser vi har prøvd ut og spørsmål vi har stilt oss under prosessen for å komme frem til det som har blitt forestillingen loop.
Foto fra Loop: Maren Viktoria Thingnæs

Loop hadde premiere våren 2024 på Bærum Kulturhus. Forestillingen ble bygget opp fra akustisk lyd fra rom og kropp og videre gjennom looping, filtrering og manipulering gjennom musikkteknologi. Bevegelse er musikk og musikalske minner bygger lydbildet som bearbeides «live».
Workshopen går over to dager men man kan også komme kun for én av dagene.
Workshopen krever ikke påmelding.

Samtidsdans
2024-09-30 10:30 - 12:00, 2024-10-01 09:00 - 10:30, 2024-10-02 09:00 - 10:30, 2024-10-03 09:00 - 10:00, 2024-10-04 10:30 - 12:00 | PRODA Oslo, Marstrandgata 8, Oslo, Norge
med Nina Wollny
Exploring and learning about the human body and how the different parts collaborate can have a big impact on our presence, perception and therefore on our movement. Opening our body to this heightened state of awareness can enrich, strengthen and inspire the way we dance.
The class will be based on a small simple detail or bigger connections within the organism. The topic will be explored in different ways. Free physical explorations and guided exercises and possibly in connection with a partner, taking care of yourself to take care of each other and learning about your own body through the other. The class gradually accumulates into a movement phrase, that plays with all levels of space, speed, flow and the forces that move us and can transform into an open space for own exploration, physical reflection and taking care.
I am looking forward to start the day dancing with you.

Nina Wollny started teaching when she was 15 as a way to deepen her own understanding of dance. In 2004 she became a Countertechnique teacher and later faculty of their teacher training and program manager. Since 2020 Nina is not teaching Countertechnique anymore and explores her own interests and methods to share movement and dance. She is curious how our movement relates to the anatomy and physiology of the human body and its relationship to the forces that move us- as an inspiration to play, without looking for a definite solution.
Recently Nina has been drawn to also start sharing her fascination of the human body in her own artistic and performative work, which has led her to Revisiting Nina’s Solo.
Les mer om Nina Wollny her
Foto: Kristoffer Skogheim

PRAXIS Oslo og PRODA / Revisiting Practice med Nina Wollny
2024-10-01 10:30 - 12:00, 2024-10-02 10:30 - 12:00, 2024-10-03 10:30 - 12:00 | PRODA Oslo, Marstrandgata 8, Oslo, Norge
Revisiting Practice with Nina Wollny

Can you go on a trip on the inside of your body. Is it possible to take somebody with you on that trip? You point at something very specific on the inside of your body and you look at it together. Maybe your guest recognizes something. Can a small detail inside of you point at something enormous, something that is limitless, something maybe eternal? What is your shape right now? What does it mean…skin? What does it mean? Asking questions together without trying to find something definite, an answer, a solution or the way. Letting questions vibrate in our bodies until they turn into movements… because you want to or just for no particular reason at all. These explorations will be based on my experience with Revisiting Nina’s Solo.

Klassene Revisiting Practice med Nina Wollny er et samarbeid med PRAXIS Oslo.

Foto: Kristoffer Skogheim

Kaffe & Hangout
2024-10-02 12:00 - 13:00 | PRODA Oslo, Marstrandgata 8, Oslo, Norge
Etter klasse setter vi fram te og kaffe samt litt frukt og snaks!
En hyggelig stund der vi kan henge rundt, tøye ut kanskje, skravle og mingle.
Velkommen!

Soul Sessions Extended workshop - w*acking med Archie Burnett
2024-10-07 10:00 - 12:00 | PRODA Oslo, Marstrandgata 8, Oslo, Norge
Soul Sessions Extended – w*acking-workshop med Archie Burnett
Den 7. oktober blir det w*acking-workshop med legendariske Archie Burnett fra New York i samarbeid med Soul Sessions Oslo. Workshopen er gratis.
Dansere fra street- og klubbdansmiljøet som ikke er medlemmer av PRODA er også velkomne!

Archie Burnett vil være en av dommerne under Soul Sessions Extended 2024 som går av stabelen 30. september til 06.oktober 2024.
Archie er en høyt respektert klubbdanser fra New York City som var en av de fremste danserne på slutten av 70- og 80-tallet mest kjent innen stilene w*acking og vogue. Han vokste opp med disse stilene og regnes for å være banebrytende for både w*acking- og ballroomkulturen i Europa. I over 40 år har han opptrådt og undervist over hele verden.

Soul Sessions Extended er en årlige festival med battles i flere sjangre, showcase-konkurranse, panelsamtaler, workshops, jams og klubbkonsepter.
Les mer om Soul Sessions Extended 2024 og Archie Burnett her.
Workshopen er et samarbeid mellom Soul Sessions Oslo og PRODA.

Ballett workshop - repertoar Balanchine
2024-10-09 10:00 - 12:00
med Eugenie Skilnand
Let’s have some fun diving into the famous, complex, musical & mythical world of
Balanchine.
We´re going to explore the 1-minute female “castanet” variation from the ballet
“Agon”. Choreographed by Balanchine in 1957 and is a landmark ballet that
exemplifies his collaboration with composer Igor Stravinsky. The choreography is a blend of classical ballet technique and modern dance elements.
Balanchine’s use of angular movements, intricate footwork, and unexpected rhythms
breaks away from traditional ballet norms, creating a stark, abstract aesthetic. The
variation is set to the rhythmic and percussive sound of castanets, creating a vibrant
and lively atmosphere.
This solo can be done with or without point shoes in the workshop and can easily be
adapted to different levels and backgrounds.

Foto: Maiken Mathisen

CODA WORKSHOP med Lisa C. Bysheim
2024-10-11 10:00 - 12:00 | PRODA Oslo, Marstrandgata 8, Oslo, Norge
Koreografiworkshop med Lisa Colette Bysheim

Workshopen vil basere seg på oppgaver og metoder som Lisa bruker i prosessen frem mot forestillingen If This | Then som har premiere 18. okt 2024 under CODA. Sammen vil vi arbeide med ulike improvisasjons oppgaver tilknyttet stemmebruk, tekst og koreografi. Gjennom en leken tilnærming vil vi sample, resirkulere og rekonstruere materialer i tekst, lyd, stemme og bevegelse. Samt åpne et rom for refleksjoner rundt forventningene som kommer med spesifikk språkbruk og hvordan tankene beveger seg mellom form, forventning og betydning.

If This | Then er et stedsspesifikt verk i Urtegata 11, fremført av tre kvinnelige utøvere. Gjennom en omsluttende lydopplevelse, og en sammensmelting av bevegelser, stiller de spørsmål ved, utfordrer og rekonstruerer hierarkier forankret i språket. Les mer om If This | Then her.
Foto If This | Then, fotograf: Dev Dhunsi
Utøvere på bildet: Antonia Harke, Magdalene Solli og Emilie Marie Karlsen
Hovedarrangør for workshopen er CODA Oslo International Dance Festival. PRODA er medarrangør.
Lisa Colette Bysheims kunstneriske praksis utfolder seg i flere konstellasjoner, både som koreograf og utøver. Hun er drevet av feministiske metoder som gransker maktdynamikker, særlig nyansene i myk makt som en overtalende og forførende kraft. Lisa har en mastergrad i koreografi fra Kunsthøgskolen i Oslo 2021.
Les mer om Lisa C. Bysheim her.

CODA Workshop med Sindri Runudde
2024-10-13 13:30 - 15:30 | Den Norske Opera & Ballett, Kirsten Flagstads plass 1, Oslo, 0150, Norge
Workshop: Fra «visualisering» til «taktilisering»
med Sindri Runudde
Sted: Operaen
13.oktober, Kl.13.30-15.30
Workshopen krever påmelding.
Koreografen bak «Cosmetic Demons – A choreographic Salon» inviterer til workshop som utforsker den fysiske, energetiske og nysgjerrige kroppen.
Gjennom en to-timers workshop inviterer Sindri Runudde deltakerne til å bli med på innsiden av hens koreografiske praksis – en verden av utforskninger, som speiling, tolkning, fantasering, multitasking og taktilisering. Ordet “tatktilisering” har opphav fra et tidligere verk, A SensOral lecture, der Runudde erstattet visualisering med taktilisering; en måte å la fantasien, i kombinasjon med berøring av faktiske og konkrete ting, danne grunnlag for bevegelse og tilstedeværelse i egen kropp.
Runudde lever selv med synsnedsettelse, og har utviklet en rekke nysgjerrige metoder og strategier å manøvrere kroppen på, både alene og sammen med andre, og bringer disse erfaringene inn i konkrete dansepraksiser. De ulike oppgavene vil danne utgangspunkt for samtaler rundt persepsjon, oppmerksomhet og sansing.
Workshopen vil være tilgjengelig for dansere med ulike funksjonsnedsettelser, og med ulik bakgrunn.
Pris for 2 timers workshop kr 100,-
Påmelding er bindende og gjøres her.
Sindri Runuddes nyeste produksjon, «Cosmetic Demons«, vises på CODA-festivalen
11 og 12. oktober på Operaen. Les mer om forestillingen her.
Hovedarrangør for workshopen er CODA Oslo International Dance Festival.
PRODA er medarrangør.
Foto: Thomas Zalomo

Sindri Runudde er en svensk danser og koreograf, utdannet ved Stockholms Konstnärliga Högskola, i tillegg har han internasjonal trening i nysirkus. Hens arbeid inkluderer ofte lyd, visuell kunst og historiefortelling, og bruker somatiske og oppmerksomhetsorienterte praksiser.
Runudde har jobbet for kompanier som Dramaten, Stockholms Stadsteater, Skånes Dansteater, og Candoco Dance Company, samt med koreografer som Martin Forsberg, Stina Nyberg, Ben Wright og Jeremy Wade. Som koreograf har Runudde laget verk som “The fishingdance & other cosmic confessions” og “Delighthouse & the dark room”, samt soloforestillinger som “A sensoral lecture” og “Blind Boi Diaries”. Hen har også laget barneforestillinger som “Sälskap” og “Vända & Vrida”.
Runudde arbeider fra et skeivt og feministisk perspektiv og er engasjert i arbeid med mangfold og funksjonsvariasjon, både nasjonalt og internasjonalt. I 2023 skapte hen to fellesskapsverk, “Vingel” for Norrlandsoperan og “Snaecka!” for Skånes Dansteater. Runuddes nyeste produksjon, «Cosmetic Demons», vises på CODA-festivalen i 2024.

CODA WORKSHOP med Camilla Spidsøe
2024-10-14 09:00 - 11:00 | PRODA Oslo, Marstrandgata 8, Oslo, Norge
CODA Workshop med Camilla Spidsøe
CODA workshopen vil gi mulighet til sammen med Camilla Spidsøe å gå inn i noe av hennes utøvende materiale fra forestillingen München-triologien, koreografert av Ingun Bjørnsgaard, som vises på CODA-festivalen 18., 19. og 20. oktober.
Workshopen er gratis og krever ikke påmelding.

München-triologien ble koreografert av Ingun Bjørnsgaard i 2019, og kommer tilbake tilbake til Operaen under CODA-festivalen i høst. På scenen står som sist Camilla Spidsøe og meddanser Ole Willy Falkhaugen, sammen med skuespiller Andrine Sæther og en strykekvartett.
Henrik Ibsens Rosmersholm, Fruen fra havet og Hedda Gabler kalles ofte München-trilogien, og rommer hans mest ikoniske kvinneskikkelser: Rebekka West, Elida Wangel og Hedda Gabler. Disse stykkene er utgangspunktet for koreograf Ingun Bjørnsgaard og Camilla Spidsøes dyptloddende danseverk – om valgene vi tar, og hva disse valgene gjør med oss.
Les mer om München-triologien her.
Foto: Erik Berg
Hovedarrangør for workshopen er CODA Oslo International Dance Festival.
PRODA er medarrangør.

CODA WORKSHOP med Mia Habib
2024-10-15 09:00 - 12:00, 2024-10-16 09:00 - 12:00 | PRODA Oslo, Marstrandgata 8, Oslo, Norge
CODA workshop med Mia Habib
Om workshopen Samkome:
Denne workshopen tar utgangspunkt i prosessene rundt samlingen Samkome.
Sammen skal vi i denne workshopen bevege oss inn på ulike praksiser av solidaritet,
sårbart samhold, og omsorg.
Samkome er et forsøk. I umulige situasjoner. I rom som allerede har falt sammen.
Det finnes ingen annen vei enn å prøve. Sammen. Dette er et forsøk for i dag. Et
forsøk på å sørge.
Vi deler, gjennom kroppene våre, ordene våre, stillheten vår…
Les mer: miahabibproductions.com
Om Mia Habib:
Mia Habib er en Oslo-basert danser og koreograf.
Med kompaniet Mia Habib Productions har arbeidet hennes blitt presentert i over 30
land over hele verden. I den norske offentligheten har hun engasjert seg rundt temaer om kunstnerisk frihet og rasisme knyttet til det frie scenekunstfeltet. Habib har en M.A. i konfliktløsning og mekling fra Tel Aviv University og en B.A. i koreografi og dansepedagogikk fra Kunsthøgskolen i Oslo. Les mer om Mia Habib her.
Foto: Edgar Bachel

Samkome på CODA Oslo International Dance Festival
Lørdag 12.10 – En samling på et offentlig sted (TBC) kl. 14:00
Søndag 13.10 – En samtale på Scenehuset kl. 14:00
Hovedarrangør for workshopen er CODA Oslo International Dance Festival.
PRODA er medarrangør.

CODA WORKSHOP med Meagan O'Shea
2024-10-17 10:00 - 12:00 | PRODA Oslo, Marstrandgata 8, Oslo, Norge
CODA workshop med Meagan O’Shea
Workshop description:
Meagan leads participants through an Interdisciplinary Solo Making practice using her own Oblique/Switch methodology and contemporary performance making strategies through improvisation. In this workshop dancers work with a core idea or seed, make a mind map and explore individually together.
Meagan O’Shea is one of the creator/performers of XwomXnseX STEAM: a participatory sauna ritual as part of the CODA-festival. The project was created as a continuation to the stage show XwomXnseX which brought the collaborators’ solos together into a bigger work.
In the workshop Meagan leads an improvisation workshop with her dance-theatre mash-up practice, «Oblique/Switch» which follows the process of how she creates solo work based on personal experience. Which is how XwomXnseX stage version was created and from that came XwomXnseX: STEAM.
Meagan has created 9 solo shows, using her signature dance-theatre mash-up which draws on her training in contemporary dance, choreography, site-responsive creation, devised theatre, storytelling, clown and comedy. To this she adds DIY Spectacle and through improvisation generates material through her Oblique/Switch methodology. Interested in the third impulse, the oblique response to a provocation – not the obvious, or the opposite, but maybe something beside the opposite, in order to discover a new perspective, challenging dominant paradigms and offering an alternative to the binary.
Read more about Meagan here.
XwomXnseX STEAM, på CODA-festivalen:
16 og 17 oktober, Oslo Badstuforening, Sukkerbiten
Et kvinnelig kunstnerkollektiv inviterer til et guidet, intimt badstue-rituale for kvinner i alle aldre under årets CODA-festival.
Bak initiativet står et kunstnerkollektiv bestående av kanadiske dansekunstner Meagan O’Shea og søstrene Liv Hanne og Anne Katrine Haugen, grunnleggere av Haugen Produksjoner i Tromsø. Haugen produksjoner skaper forestillinger som kombinerer dokumentar og fiksjon, og har som mål å bringe hverdagen inn i teatret – og teatret inn i hverdagen.
Hovedarrangør for workshopen er CODA Oslo International Dance Festival.
PRODA er medarrangør.

CODA WORKSHOP med Katrine Kirsebom
2024-10-18 10:00 - 12:00 | PRODA Oslo, Marstrandgata 8, Oslo, Norge
CODA workshop med Katrine Kirsebom
På et kurs for noen år siden hørte jeg den nå avdøde indonesiske bevegelseskunstneren Suprapto Suryodarmo snakke om «The mystery of stopping». Siden den gang har jeg lurt på hvorfor han kalte det et mysterium. At det å «stoppe» er noe mer en stopp. I min improvisatoriske dansepraksis har det å dvele ved stopp vært essensielt. Jeg vet av erfaring at kvaliteten på dansingen ofte er annerledes ved ett bevisst arbeid med stopp, stillhet og bevegelse.
I denne workshopen vil vi ta utgangspunkt i forestillingen Stoppets mysterium som har premiere høsten 2024 (Rom for Dans og i et handlesenter i samarbeid med CODA festivalen). Vi undersøker, alene og sammen, bevegelse og stillstand. Hva kan «øyeblikk uten synlig fremdrift» innebære? Hvorfor og hvordan stopper vi, hvordan «beveges» vi i stillhet, oppstår det andre erfaringer enn ved kontinuerlig bevegelse, hva slags komposisjon skaper vi ved å likestille verdien av stopp og forflytning? Bevegelse og stillhet oppstår gjennom enkle metoder basert på tyngde, flyt og momentum.
Les mer om Katrine Kirsebom her.
Foto: Fotograf Anna Lanto, danser Sally Dean
Hovedarrangør for workshopen er CODA Oslo International Dance Festival.
PRODA er medarrangør.

PEDAGOGSEMINAR - Skapende dans med ungdom
2024-10-19 10:30 - 17:00, 2024-10-20 10:00 - 17:00 | PRODA Oslo, Marstrandgata 8, Oslo, Norge
PEDAGOGSEMINAR – Skapende dans med ungdom med Caroline Wahlström Nesse og Camilla Myhre
Hvordan veileder man ungdom i skapende arbeid med dans og bevegelse?

Caroline Wahlström Nesse og Camilla Myhre har gjennom sin undervisning ved Høyskolen for dansekunst og sitt kunstneriske virke på Rom for dans, opparbeidet en særskilt kompetanse i å veilede barn, unge og studenter i skapende prosesser. Det kunstneriske og pedagogiske arbeidet er tuftet på en grunnleggende filosofi om at alle mennesker har skapende evner og sine helt egne ekspressive uttrykk.
Å legge til rette for skapende prosesser, handler ut over det å gi kreative oppgaver, om å forstå hvordan å støtte og veilede den unge i egne valg og å skape progresjon i en kunstnerisk prosess. Gjennom tydelige oppgaver og øvelser er målet å skape trygghet og mestring og ivareta den enkeltes egenartede kunstneriske uttrykk.
Caroline Wahlström Nesse og Camilla Myhre vil i dette kurset dele av sine metoder rundt skapende dans, koreografi og veiledning av kunstnerisk prosesser spesielt rettet mot ungdom, både i kulturskolen og i videregående opplæring.
Kurset vil gå over to dager, og påmeldingen gjelder for begge dagene.
Vi legger opp til god tid for samtaler og refleksjon, kollegial deling og hyggelige lunsjer.
Pris for 2 dagers workshop (11 timer), inkludert lunsj: kr 1000,-
Påmelding er bindende. Påmelding her.

PEDAGOGSEMINAR – Skapende dans med ungdom
Program – Med forbehold om mindre endringer i rekkefølge!
Lørdag 19. oktober
Kl 10:00 – 10:30. Velkommen og registrering.
Kl. 10:30 – 13:00. Workshop Del 1 – Filosofi, ståsted, språk og holdninger; hva må på plass for å jobbe skapende med dans?
Kl. 13:00 – 14:00. Lunch
Kl. 14:00 – 17:00. Workshop Del 2 – Grunnleggende verktøy for å gi en kreativ oppgave.

Søndag 20. oktober
Kl. 10:00 – 10:30. Kaffe og god morgen.
kl.10:30 – 13:00. Workshop del 3 – Fasene i en skapende prosess; fra kaos til repetisjon og visning.
Kl. 13:00 – 14:00. Lunsj.
Kl. 14:00 – 16:30/17:00. Workshop del 4 – Veiledning av en prosess, når sier jeg hva?

Om kursholderne:
Camilla Myhre er førsteamanuensis i dans og rektor ved Høyskolen for dansekunst og faglig og administrativ leder ved Rom for dans Oslo, begge deler grunnlagt sammen med Caroline Wahlström Nesse. Camilla er utdannet fra Statens Balletthøgskole (nå Khio) 1986-89. Camilla er aktiv som forsker/lærer/produsent med spesiell interesse for kreativ dans og koreografi, inkluderende dansepedagogikk og kunstnerisk veiledning, og å skape dansekunst for og av barn og unge. Camilla ble tildelt Danseinformasjonens ærespris 2012, sammen med Wahlström Nesse.
Caroline Wahlström Nesse er dansekunstner, førsteamanuensis dans/samtidsdans, dekan ved Høyskolen for dansekunst og kunstnerisk og faglig ansvarlig ved Rom for Dans. Caroline er utdannet fra Statens Balletthøgskole (nå Khio) 1986-89. Caroline har virket som dansekunstner i 35 år, som koreograf og skapende utøver, bl.a. sammen med Marius Kjos. De siste 20 årene har hun skapt mer enn 20 forestillinger under Rom for dans, mange av disse for og med barn og unge. I tillegg har hun vært medskapende utøver med flere internasjonalt anerkjente dansekunstnere. Caroline ble tildelt Danseinformasjonens ærespris 2012, sammen med Camilla Myhre.
Foto: Ingeborg Bjerke Styve

NB! Ekstra mulighet for faglig påfyll:
• Frokostseminar: Hvordan barn og unges deltar i kunstopplevelser
Tid/sted: fredag 18. oktober – kl. 09:00 – 10:30
Høyskolen for Dansekunst/Rom for Dans
For å kunne gi mulighet for maksimalt utbytte, er PRODAS Pedagogseminar arrangert i kontekst med et faglig relatert frokostseminar på Høyskolen for Dansekunst fredag den 18. oktober.
På frokostseminaret lanserer HFDK tre nye fagartikler som på ulike måter ser på hvordan barn og unge deltar i kunstopplevelser. Det blir åpne presentasjoner/forelesninger fra de tre som har skrevet artiklene: Gunn Engelsrud, Venke Sortland og Johannes Hafnor. Arrangementet er ment for HFDK studentene og for andre interesserte i vårt fagfelt. Påmelding til dette arrangementet gjøres separat. Seminaret er gratis.
Mer informasjon om HFDK frokostseminar og link til påmelding finner du her.
• CODA festival 11. – 18. oktober
Samme uke som Pedagogseminaret, fra 11. til 18. oktober, er det CODA-festivalen med mange forestillinger og ikke minst workshops hele uka på PRODA med aktuelle kunstnere på festivalen.
Se link CODA og PRODA.

Ballett
2024-10-21 10:30 - 12:00 | PRODA Oslo, Marstrandgata 8, Oslo, Norge
med Camilla Spidsøe
Beskrivelse av klasse:
Min karriere som danser er ekstremt variert og med store kontraster. Hovedfokus er på ballett som min mest brukte teknikk og treningsform , men sterkt påvirket av min egen personlige stil og signatur som er en fusion av alt jeg har gjort. Selv om jeg har ballett som hoved trening , er det stort sett moderne dans / samtids dans jeg utfører på scenen.
Fra livet som danser i Carte Blanche i Bergen til å være solist i operaen har det gitt meg så mye erfaring i bevegelses mønster og mine ballettklasser er inspirert av hvordan jeg selv danser på scenen og samtidig med små element av yoga som sniker seg inn mellom øvelser.
Jeg er opptatt av at vi hele tiden får bevege overkropp og armer like mye som bena og fokuserer på hvor langt vår kropp kan gå i forskjellige små og store vinkler og sirkler med våre ledd. For meg er all dans en helhets opplevelse og tilstedeværelse, hvor jeg inspirerer til å finne kraften og lidenskapen inni oss for så å la det sitre ut av kroppen. Jeg er også nøye med at alle er vi forskjellige i vår fysikk, og at i stedet for å prøve å kopiere en satt teknikk, så finner vi vår egen personlige måte å utføre teknikken og bevegelsene. Profesjonelle klasser er spesielt inspirerende for meg , da jeg kan dele direkte mine erfaringer med dere som også har mye kunnskap. Jeg vil si at klassene mine er veldig fysiske og organiske i sin oppbygging slik at kroppen vår blir åpen og sterk.
